Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 535/14/8806	Košice, 29.9.2014
EEČ : 2-65-231-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Okresnému úradu Košice - okolie so sídlom v Košiciach

dňa 17. 07. 2014 sa telefonicky vyhrážal slovne svojej manželke XXXXX, nar. 1972, že ako náhle sa dozvie, že ho udala na polícii, že týra naše deti, tak ju zabije a dňa 18. 07. 2014 v kuchyni rodinného domu na ulici Moldavská cesta 5/10 v Turni nad Bodvou, okres Košice - okolie, sa opätovne vyhrážal zabitím svoje bývalej manželke XXXXX a v tomto konaním pokračoval aj dňa 20. 07. 2014 v čase okolo 20.00 hod. v dome rodinného domu na ulici Moldavská cesta 5/10 v Turni nad Bodvou, okres Košice -okolie, pričom sa jej vyhrážal so slovami „teraz ťa zabijem, zdochneš, ako si sa opovážila udať mať“, pričom zobral do ruky drevený valček na cesto, ktorým ju chcel udrieť, čím vzbudil u poškodenej dôvodnú obavu o jej život a zdravie

pretože výsledky skráteného vyšetrovania ukazujú, že nejde o trestný čin, ale ide o skutok, ktorý by mohol tento orgán prejednať ako priestupok v zmysle zákona č. 372/1990 Zb. z. o priestupkoch.

Odôvodnenie:
Uznesením povereného policajta OO PZ XXXXX sp. zn. ORP-795/TU-KS-2014 z 25. 07. 2014 bolo začaté trestné stíhanie a vznesené obvinenie XXXXX za prečin nebezpečného vyhrážania podľa § 360 ods. 1, ods. 2 písm. a, b) Trestného zákona na tom skutkovom základe, ako je to vyššie uvedené.

	V priebehu skráteného vyšetrovania bol ku skutku vypočutý obvinený, ktorý poprel spáchanie skutku. 

Poškodená XXXXX pri svojom prvom výsluchu uviedla, že odmieta vypovedať, nakoľko jeho ujmu by právom pociťovala ako vlastnú, nakoľko sa v súčasnosti obaja starajú o svojich dvoch postihnutých synov, aj keď sú rozvedení. V súčasnosti už nemá žiadnu obavu z jeho slovných vyhrážok, ktoré jej telefonicky adresoval 17. 07. 2014 a dňa 18. 07. 2014, a ani z verbálneho útoku zo dňa 20. 07. 2014.

	Po skončení skráteného vyšetrovania poverený príslušník OO PZ XXXXX tunajšej prokuratúre vyšetrovací spis s návrhom na postúpenie veci.

	Preskúmaním spisového materiálu som zistila, že návrh povereného príslušníka PZ  je dôvodný.

	V zmysle § 360 ods. 1, ods. 2 písm. a), písm. b) Trestného zákona sa prečinu nebezpečného vyhrážania dopustí ten, kto sa inému vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu a taký čin spácha na chránenej osobe.

	V zmysle § 10 ods. 2 Trestného zákona nejde o prečin, ak vzhľadom na spôsob vykonania činu a jeho následky, okolnosti, za ktorých bol čin spáchaný, mieru zavinenia a pohnútku páchateľa je jeho závažnosť nepatrná.

	V zmysle § 214 ods. 1 Trestného poriadku prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní.

	V danom prípade je potrebné konštatovať, že závažnosť protiprávneho konania obvineného XXXXX je nepatrná.

	Tento skutok však možno právne posúdiť ako priestupok, na prejednanie ktorého je vecne a miestne príslušný Okresný úrad Košice - okolie so sídlom v Košiciach.

	Poukazujúc na vyššie uvedené bolo potrebné rozhodnúť tak, ako je konštatované vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Gogová
prokurátorka